2020. gada Noteikumi Nr.

Rīgā (prot. Nr. .§)

**Norvēģijas finanšu instrumenta 2014.**–**2021. gada perioda programmas “Uzņēmējdarbības attīstība, inovācijas un mazie un vidējie uzņēmumi” īstenošanas noteikumi**

Izdoti saskaņā ar

Eiropas Ekonomikas zonas finanšu instrumenta un

Norvēģijas finanšu instrumenta

2014. – 2021. gada perioda vadības likuma

15. panta 12. punktu

**I. Vispārīgie jautājumi**

1. Noteikumi nosaka Norvēģijas finanšu instrumenta 2014. – 2021. gada perioda programmas “Uzņēmējdarbības attīstība, inovācijas un mazie un vidējie uzņēmumi” (turpmāk – programma):

1.1. mērķi, pieejamo finansējumu un sasniedzamos rezultātus;

1.2. apsaimniekotāju, iepriekš noteiktā projekta iesniedzēju un iepriekš noteiktā projekta partnerus;

1.3. iepriekš noteiktā projekta un projektu atbalstāmās darbības;

1.4. iepriekš noteiktā projekta un projektu izmaksu attiecināmības nosacījumus;

1.5. prasības projektu iesniedzējiem un projektu partneriem;

1.6. projektu līguma vienpusējas atkāpšanās nosacījumus;

1.7. komercdarbības atbalsta kontroles nosacījumus;

1.8. projektu iesniegumu vērtēšanas kritērijus.

2. Programmas mērķis ir veicināt augstas vērtības produktu radīšanu un ilgtspējīgu komersantu izaugsmi šādās jomās – informācijas un komunikācijas tehnoloģijas (turpmāk – IKT), zaļās inovācijas un dzīves kvalitāti atbalstošas tehnoloģijas.

3. Kopējais pieejamais programmas finansējums ir 14 705 882 *euro*, no kuriem Latvijas valsts budžeta līdzfinansējums 15 % apmērā – 2 205 882 *euro* un Norvēģijas finanšu instrumenta līdzfinansējums 85 % apmērā – 12 500 000 *euro*.

4. Programmā plānots sasniegt šo noteikumu 1. pielikumā norādītos rezultatīvos rādītājus.

5. Programmas īstenošana ietver:

5.1. atklāto konkursu “Zaļo inovāciju un informācijas un komunikācijas tehnoloģiju produktu ieviešana ražošanā”;

5.2. neliela apjoma grantu shēmu “Zaļo inovāciju un informācijas un komunikācijas tehnoloģiju produktu izstrāde”;

5.3. neliela apjoma grantu shēmu “Dzīves kvalitāti atbalstošu tehnoloģiju izstrāde”;

5.4. iepriekš noteikto projektu “Tehnoloģiju biznesa centrs”.

6. Atklāta konkursa “Zaļo inovāciju un informācijas un komunikācijas tehnoloģiju produktu ieviešana ražošanā” un neliela apjoma grantu shēmu“Zaļo inovāciju un informācijas un komunikācijas tehnoloģiju produktu izstrāde”, un “Dzīves kvalitāti atbalstošu tehnoloģiju izstrāde” projektu iesniegumu atlases veids ir atklāta projektu iesniegumu atlase.

7. Līdzfinansējums atklāta konkursa “Zaļo inovāciju un informācijas un komunikācijas tehnoloģiju produktu ieviešana ražošanā” un neliela apjoma grantu shēmas “Zaļo inovāciju un informācijas un komunikācijas tehnoloģiju produktu izstrāde” ietvaros tiek piešķirts:

7.1. zaļo inovāciju jomās:

7.1.1. enerģijas uzkrāšana un atguve;

7.1.2. videi draudzīgu un energoefektīvu materiālu un produktu radīšana;

7.1.3. viedā mobilitāte un tīra transportēšana;

7.1.4. ūdens resursu vadība;

7.1.5. gaisa piesārņojuma samazināšana;

7.1.6. atkritumu apsaimniekošana;

7.1.7. ražošanas procesu pārpalikumu izmantošana;

7.1.8. produktu dzīves cikla paildzināšana;

7.1.9. jebkuru citu ar zaļo inovāciju produktiem, tehnoloģijām vai procesiem saistītu uzlabojumu veikšana, kas sniedz ieguldījumu ražošanas procesu modernizācijā un ilgtspējā (atklātais konkurss) vai enerģijas efektīvai izmantošanai, izmešu samazināšanai un mazākam resursu patēriņam (neliela apjoma grantu shēma).

7.2. IKT jomās:

7.2.1. automatizācijas, robotu, tai skaitā autonomo robotu un sensoru risinājumi;

7.2.2. lietu internets, lielie dati, mākoņskaitļošana un jaunas paaudzes mobilo sakaru tehnoloģijas;

7.2.3. 3D un 4D drukāšana;

7.2.4. mākslīgais intelekts un virtuālā realitāte;

7.2.5. jebkuru citu ar IKT produktiem, tehnoloģijām vai procesiem saistītu uzlabojumu veikšana, kas sniedz ieguldījumu digitalizācijā un ilgtspējā.

8. Līdzfinansējums neliela apjoma grantu shēmas “Dzīves kvalitāti atbalstošu tehnoloģiju izstrāde” ietvaros tiek piešķirts šādās jomās:

8.1. produkti vai tehnoloģijas labākai mājas aprūpei un uzraudzībai, tai skaitā risinājumi agrīnās brīdināšanas, veselības stāvokļa attālinātas uzraudzības un veselības stāvokļa izmaiņu noteikšanas jomā, kā arī e-veselības risinājumi, tostarp vieglākai piekļuvei veselības aprūpei;

8.2. produkti vai tehnoloģijas cilvēkiem ar īpašām vajadzībām;

8.3. produkti vai tehnoloģijas sabiedrības drošības uzlabošanai;

8.4. sabiedrības aktivitāti, iekļaušanos, mobilitāti un līdzdalību uzlabojošas tehnoloģijas;

8.5. jebkuri citi jauni labklājības, sociālie, sabiedrību iekļaujošie un veselības aprūpes produkti vai tehnoloģijas.

9. Programmas īstenošanu nodrošina programmas apsaimniekotājs – Latvijas Investīciju un attīstības aģentūra – sadarbībā ar Norvēģijas Karalistes valsts institūciju “Innovation Norway” (turpmāk – donorvalsts programmas partneris) un Ekonomikas ministriju kā līdzatbildīgo iestādi programmas izstrādē.

10. Slēdzot partnerības līgumu starp līdzfinansējuma saņēmēju un projekta partneri, līgumā ietver partnerības līguma minimālās sastāvdaļas, kas noteiktas normatīvajos aktos par līdzfinansējuma saņēmēja un projekta partnera sadarbības līguma saturu.

**II. Prasības atklāta konkursa un neliela apjoma grantu shēmu projektu iesniedzējiem un projektu partneriem**

11. Projekta iesniedzējs sagatavo projekta iesniegumu atbilstoši atlases nolikumā minētajām prasībām.

12. Uz līdzfinansējuma saņemšanu var pretendēt projekta iesniedzējs, kurš uz atbalsta piešķiršanas brīdi atbilst šādām prasībām:

12.1. projekta iesniedzējs ir Latvijas Republikas komercreģistrā reģistrēts komersants, un tam ir juridiskas personas statuss;

12.2. projekta iesniedzējs atbilst sīkā (mikro), mazā vai vidējā komersanta statusam saskaņā ar Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr. 651/2014) I pielikumu;

12.3. projekta iesniedzējam ar tiesas spriedumu nav pasludināts maksātnespējas process, ar tiesas spriedumu netiek īstenots tiesiskās aizsardzības process, tā saimnieciskā darbība nav izbeigta;

12.4. projekta iesniedzējam nav Valsts ieņēmumu dienesta administrēto nodokļu vai nodevu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*;

12.5. projekta iesniedzējs ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, nav atzīts par vainīgu pārkāpumā, kas izpaužas kā vienas vai vairāku tādu personu (līdz piecām personām) nodarbināšanu, kuras nav tiesīgas uzturēties Latvijas Republikā vai nav sodīts par Krimināllikuma 280. panta otrajā daļā minētā noziedzīgā nodarījuma izdarīšanu vai tam nav piemēroti piespiedu ietekmēšanas līdzekļi par minētā noziedzīgā nodarījuma izdarīšanu;

12.6. projekta iesniedzējam nav noteiktas Starptautisko un Latvijas Republikas nacionālo sankciju likuma 11.2 pantā noteiktās sankcijas.

13. Ja projekta iesniedzējam līdzfinansējums tiek sniegts saskaņā ar Komisijas regulu Nr. 651/2014, tad papildus šo noteikumu 12. punktā noteiktajām prasībām uz līdzfinansējuma saņemšanu var pretendēt projekta iesniedzējs, kurš uz atbalsta piešķiršanas brīdi atbilst šo noteikumu 67. punktā noteiktajām prasībām.

14. Ja projekta iesniedzējam līdzfinansējums tiek sniegts saskaņā ar Komisijas 2013. gada 18. decembra regulu (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – Komisijas regula Nr. 1407/2013), tad papildus šo noteikumu 12. punktā noteiktajām prasībām uz līdzfinansējuma saņemšanu var pretendēt projekta iesniedzējs, kurš uz atbalsta piešķiršanas brīdi atbilst šo noteikumu 68. punktā noteiktajām prasībām.

15. Šo noteikumu 12. punktā minētais projekta iesniedzējs projekta iesniegumu var iesniegt arī sadarbībā ar projekta partneri, kas ir jebkura publiska vai privāta struktūra, komerciāla vai nekomerciāla un nevalstiska organizācija, kas reģistrēta kā juridiska persona Norvēģijas Karalistē vai Latvijas Republikā.

16. Projekta partnerim jāatbilst šo noteikumu 12.3., 12.4., 12.5., 12.6. apakšpunktā un 15.punktā minētajām prasībām.

17. Šo noteikumu izpratnē par projekta partneri netiek uzskatīta persona, kurai ar projekta iesniedzēju projekta ietvaros ir izveidotas līgumiskas attiecības preču, pakalpojumu piegādei vai preču, pakalpojumu pārdošanai. Par projekta partneri netiek uzskatīta arī persona, kas ir ar projekta iesniedzēju saistītas personas Komisijas regulas Nr. 651/2014 I pielikuma 3. panta 2. un 3. punkta izpratnē.

**III. Atklāta konkursa atbalstāmās darbības un attiecināmās izmaksas**

18. Atklāta konkursa mērķis ir veicināt komersantu produktivitātes un konkurētspējas paaugstināšanu, ieviešot jaunus produktus un tehnoloģijas ražošanā šo noteikumu 7.1. un 7.2. apakšpunktā minētajās jomās.

19. Līdzfinansējums atklāta konkursa projektu ietvaros tiek piešķirts šādām atbalstāmajām darbībām:

19.1. sākotnējam ieguldījumam šo noteikumu 7.1. apakšpunktā noteiktajā jomā, kas nodrošina jauna produkta (t.sk. jaunas tehnoloģijas, kas saistīta ar jauno produktu) ieviešanu ražošanā un samazinātu ietekmi uz vidi;

19.2. sākotnējam ieguldījumam šo noteikumu 7.2. apakšpunktā noteiktajā jomā, kas saistīts ar IKT produktu pielietošanu ražošanas procesā un kas nodrošina jauna produkta ieviešanu;

19.3. atklāta konkursa projekta informācijas un komunikācijas pasākumiem, kas paredzēti projekta iesniegumā un nepieciešami projekta obligāto informācijas un komunikācijas pasākumu nodrošināšanai;

19.4. ar jauna produkta un tehnoloģijas ieviešanu ražošanā saistītajiem pasākumiem;

19.5. zināšanu pārneses darbību finansēšanai ar projekta partneri, kas nepieciešama jauna produkta un tehnoloģijas ieviešanai ražošanā;

19.6. avansa garantijas saņemšanai Eiropas Savienībā reģistrētā kredītiestādē.

20. Attiecināmās izmaksas šo noteikumu 19.1. un 19.2. apakšpunktā minēto atbalstāmo darbību īstenošanai:

20.1. ieguldījumi materiālos aktīvos – jaunu iekārtu vai iekārtu komplektējošo daļu iegādes, piegādes, uzstādīšanas un apkalpojošā personāla instruktāžas izmaksas;

20.2. ieguldījumi nemateriālos aktīvos:

20.2.1. programmatūras izmaksas, ja ir iesniegts iekārtas ražotāja apliecinājums, ka programmatūra tieši nodrošina projekta ietvaros paredzētās tehnoloģijas darbību;

20.2.2. licenču un patentu iegādei, kas saistīta ar jaunas ražotnes vai uzņēmējdarbības vietas izveidi vai esošas saimnieciskās darbības paplašināšanu, produkcijas dažādošanu ar jauniem produktiem vai ražošanas procesa būtisku maiņu.

21. Atbalsts šo noteikumu 19.1. un 19.2. apakšpunktā minētajām atbalstāmajām darbībām tiek sniegts, ja:

21.1. sākotnējie ieguldījumi iegādāti no trešajām personām, kas nav saistītas ar līdzfinansējuma saņēmēju;

21.2. tiek nodrošināta sākotnējo ieguldījumu uzturēšana un lietošana atbilstoši atklāta konkursa projekta mērķim vismaz piecus gadus pēc atklāta konkursa projekta noslēguma pārskata apstiprināšanas;

21.3. tie tiek apdrošināti pret zaudējumiem atklāta konkursa projekta īstenošanas laikā un piecus gadus pēc atklāta konkursa projekta noslēguma pārskata apstiprināšanas;

21.4. tie paliek atklāta konkursa projekta līdzfinansējuma saņēmēja īpašumā piecus gadus pēc atklāta konkursa projekta noslēguma pārskata apstiprināšanas;

21.5. līdzfinansējuma saņēmējs paredz atbilstošus resursus sākotnējo materiālo ieguldījumu tehniskajai apkopei vismaz piecus gadus pēc noslēguma pārskata apstiprināšanas un projekta beigās iesniedz apliecinājumu par tam rīcībā esošiem līdzekļiem sākotnējo materiālo ieguldījumu uzturēšanai;

21.6. tie ir tiešā veidā saistīti ar jauna produkta un tehnoloģijas ieviešanu komercdarbībā.

22. Attiecināmās izmaksas šo noteikumu 19.3. apakšpunktā minēto darbību īstenošanai:

22.1. semināru, konferenču un informatīvo pasākumu organizēšanas izmaksas;

22.2. informatīvās plāksnes un informatīvā stenda izgatavošanas izmaksas;

22.3. tīmekļa vietnes izveides vai esošās tīmekļa vietnes papildināšanas izmaksas;

22.4. citas piegāžu un pakalpojumu līgumu izmaksas, kas nepieciešamas projekta informācijas un komunikācijas pasākumu organizēšanai un nodrošināšanai, tajā skaitā, mārketinga materiāli, tulkošana, preses relīzes, foto, video, audiovizuālie materiāli.

23. Attiecināmās izmaksas šo noteikumu 19.4. apakšpunktā minēto darbību īstenošanai:

23.1. atlīdzības izmaksas projekta īstenošanas personālam, kas kopā līdzfinansējuma saņēmējam mēnesī nepārsniedz 4 000 *euro*, tai skaitā darba devēja un darba ņēmēja valsts sociālās apdrošināšanas obligātie maksājumi, ienākuma nodokļa maksājumi līdzfinansējuma saņēmējam, ja attiecīgās izmaksas ir tieši saistītas ar jauna produkta un tehnoloģijas ieviešanu ražošanā. Atlīdzības izmaksas, t.sk., piemaksas, atvaļinājuma nauda, slimības pabalsti, ir attiecināmas, ja projektā iesaistītais personāls vismaz 30 % no darba laika ieguldījis projektā un tas ir pamatots ar atbilstošiem izmaksu pamatojošiem dokumentiem;

23.2. līdzfinansējuma saņēmēja komandējumu izmaksas ne vairāk kā par divām personām atbilstoši attiecīgajos normatīvajos aktos noteiktajām izdevumu normām, kas saistītas ar jauna produkta un tehnoloģijas ieviešanu ražošanā un zināšanu pārnesi, ja attiecīgās izmaksas ir iekļautas atklāta konkursa projekta budžetā. Komandējuma attiecināmajās izmaksās ietilpst:

23.2.1. dienas nauda, saskaņā ar normatīvajiem aktiem par kārtību, kādā atlīdzināmi ar komandējumiem saistītie izdevumi;

23.2.2. faktiskās izmaksas, t.sk. bankas komisijas, kas radušās komersanta darbiniekam, norēķinoties ar personisko maksājumu karti ārvalstīs, atbilstoši iesniegtajam avansa norēķinam;

23.2.3. ar viesnīcas (naktsmītnes), ieskaitot brokastu izdevumus viesnīcā un ar viesnīcas (naktsmītnes) pakalpojumu izmantošanu saistītie izdevumi (tai skaitā pakalpojuma sniedzēja noteiktās papildu izmaksas, bez kurām pamatpakalpojumu nav iespējams iegādāties). Viesnīcas (naktsmītnes) pakalpojumu attiecināmās izmaksas tiek attiecinātas tikai par tām naktīm, kas atbilst komandējumā pavadīto dienu skaitam. Viesnīcas (naktsmītnes) pakalpojumu izmaksas ir attiecināmas, izmantojot arī starpnieku pakalpojumus, ja pakalpojumi neietver komisijas maksu;

23.2.4. ceļa (transporta) izdevumi, atbilstoši ekonomiskās klases tarifiem vai tai pielīdzināmas klases tarifiem, ja tiek izmantots dzelzceļa transports, gaisa transports, ūdenstransports, starpvalstu koplietošanas autotransports (autobuss). Ceļa (transporta) izdevumos tiek attiecināta arī braukšana ar kopējās lietošanas transportlīdzekļiem (arī taksometru) līdz lidostai, dzelzceļa stacijai, autoostai, kuģu piestātnei un no tām (arī no dzīvesvietas un atpakaļ), ieskaitot pasažieru apdrošināšanas obligātos maksājumus. Ceļa (transporta) izdevumi ir attiecināmi, izmantojot arī starpnieku pakalpojumus, ja pakalpojumi neietver komisijas maksu;

23.2.5. braukšanas izdevumus attiecīgās valsts sabiedriskajā transportā (arī taksometros) atlīdzina par summu, kas nepārsniedz 30 % no visām komandējuma dienām noteiktās dienas naudas kopsummas.

23.3. pētniecības un testēšanas materiāli un to piegādes izmaksas, kas tieši saistīti ar jaunā produkta un tehnoloģijas ieviešanu ražošanā;

23.4. ārējo pakalpojumu izmaksas (piemēram, testēšanas un produktu sertificēšanas pakalpojumi, licencēšanas pakalpojumi, informācijas sistēmu izstrādes pakalpojumi), kas tieši saistīti ar jauna produkta un tehnoloģijas ieviešanu ražošanā.

24. Attiecināmās izmaksas šo noteikumu 19.5. apakšpunktā minēto darbību īstenošanai:

24.1. atlīdzības izmaksas projekta partnera personālam, ja attiecīgās izmaksas ir tieši saistītas ar jauna produkta un tehnoloģijas ieviešanu ražošanā;

24.2. šo noteikumu 23.2.1., 23.2.2., 23.2.3., 23.2.4. un 23.3.5. apakšpunktos noteiktās projekta partnera komandējuma izmaksas atbilstoši attiecīgajos normatīvajos aktos noteiktajām izdevumu normām, kas saistītas ar jauna produkta un tehnoloģijas ieviešanu ražošanā, ja attiecīgās izmaksas ir iekļautas atklāta konkursa projekta budžetā;

24.3. neatkarīga un sertificēta auditora atzinuma izmaksas par projekta partnera izdevumiem, kurā norādīts, ka projekta partnera pieprasītās attiecināmās izmaksas ir veiktas saskaņā ar projekta partnera valstī spēkā esošo normatīvo aktu prasībām grāmatvedības jomā un noteiktajiem izmaksu attiecināmības nosacījumiem.

25. Attiecināmās izmaksas šo noteikumu 19.6. apakšpunktā minētās darbības īstenošanai – Eiropas Savienībā reģistrētas kredītiestādes garantijas izmaksas avansa maksājumu saņemšanai.

26. Pievienotās vērtības nodoklis (ja attiecināms) šo noteikumu 21., 22., 23., 24. un 25. punktā norādītajām izmaksām ir attiecināms, ja pievienotās vērtības nodokli nevar atgūt atbilstoši normatīvajiem aktiem nodokļu politikas jomā.

27. Atbalsts vienam atklāta konkursa projektam ir no 200 000 *euro* līdz 600 000 *euro*.

28. Līdzfinansējums šo noteikumu 22., 23., 24. un 25. punktos minētajām attiecināmajām izmaksām nedrīkst pārsniegt 50 % no kopējā projekta līdzfinansējuma apjoma.

**IV. Neliela apjoma grantu shēmu atbalstāmās darbības un attiecināmās izmaksas**

29**.**Neliela apjoma grantu shēmas mērķis ir sekmēt jaunu produktu vai tehnoloģiju izstrādi šo noteikumu 7. un 8. punktā minētajās jomās.

30. Līdzfinansējumu neliela apjoma grantu shēmu ietvaros piešķir šādām atbalstāmajām darbībām:

30.1. eksperimentālā izstrāde, tai skaitā prototipu izgatavošana – zinātnisko atziņu, tehnoloģisko, komerciālo vai citu būtisku zināšanu vai prasmju apgūšanai, kombinēšanai, modelēšanai vai izmantošanai, lai radītu jaunus, pārveidotus vai uzlabotus produktus vai tehnoloģijas, vai darbībām, kuru mērķis ir konceptuāli definēt, plānot un dokumentēt jaunus produktus vai tehnoloģijas. Līdzfinansējumu eksperimentālai izstrādei nepiešķir par regulārām vai ierastām izmaiņām, ko ievieš produktos, ražošanas līnijās, ražošanas procesos, pakalpojumos vai citās operācijās darbības procesā, pat ja šādas izmaiņas nozīmē uzlabojumus;

30.2. komandējumi, kas tiešā veidā saistīti ar jauna produkta vai tehnoloģijas izstrādi;

30.3. materiālu un līdzīgu produktu iegāde, kas nepieciešami jauna produkta vai tehnoloģijas izstrādei;

30.4. jauna produkta vai tehnoloģijas testēšana un sertificēšana;

30.5. jauna produkta vai tehnoloģijas intelektuālā īpašuma nostiprināšana;

30.6. informācijas un komunikācijas pasākumi, kas paredzēti neliela apjoma grantu shēmas projekta iesniegumā un nepieciešami projekta obligāto informācijas un komunikācijas pasākumu nodrošināšanai;

30.7. zināšanu pārneses darbību finansēšanai ar projekta partneri, kas nepieciešama jauna produkta vai tehnoloģijas izstrādei.

31. Līdzfinansējuma saņēmējam attiecināmās izmaksas:

31.1. šo noteikumu 30.1. apakšpunktā minēto atbalstāmo darbību īstenošanai:

31.1.1. projektā iesaistītā personāla atlīdzības izmaksas par projekta īstenošanas periodu, kas kopā mēnesī nepārsniedz 4 000 *euro*, tai skaitā darba devēja un darba ņēmēja valsts sociālās apdrošināšanas obligātie maksājumi, ienākuma nodokļa maksājumi, kā arī citi normatīvajos aktos noteiktie darba ņēmēja labā obligāti veicamie maksājumi (slimības nauda (darba nespējas lapa A, kuru apmaksā darba devējs), ikgadējais atvaļinājums, papildatvaļinājums, atvaļinājuma kompensācija). Atlīdzības izmaksas, t.sk., piemaksas, atvaļinājuma nauda, slimības pabalsti, ir attiecināmas, ja projektā iesaistītais personāls vismaz 30 % no darba laika ieguldījis projektā un tas ir pamatots ar atbilstošiem izmaksu pamatojošiem dokumentiem;

31.1.2. instrumentu, iekārtu un licenču amortizācijas vai nomas izmaksas, kā arī mazvērtīgā inventāra iegāde, ciktāl to izmanto projektā. Ja laiks, kamēr instrumentus, iekārtas un licences izmanto pētniecības projektā, neaptver visu lietderīgās lietošanas laiku, par attiecināmajām izmaksām uzskatāmas tikai tādas nolietojuma izmaksas, kas atbilst pētniecības projekta termiņam, un tās aprēķina saskaņā ar labu grāmatvedības praksi, bet nepārsniedzot 20 % gadā no instrumentu un iekārtu iegādes vērtības;

31.1.3. ārējo pakalpojumu izmaksas, kas tieši saistītas ar jauna produkta vai tehnoloģijas izstrādi, nepārsniedzot 65 % no projekta kopējām attiecināmajām izmaksām;

31.1.4. netiešās attiecināmās izmaksas, kas radušās tieši projekta rezultātā, saskaņā ar vienoto izmaksu likmi ir 15 % apmērā no šo noteikumu 31.1.1. apakšpunktā minētajām projekta personāla atlīdzības izmaksām.

31.2. šo noteikumu 30.2. apakšpunktā minēto atbalstāmo darbību īstenošanai – komandējumu izmaksas atbilstoši 23.2.1., 23.2.2., 23.2.3., 23.2.4. un 23.2.5. apakšpunktos norādītajām izmaksām, kas tiešā veidā saistītas ar jauna produkta vai tehnoloģijas izstrādi;

31.3. šo noteikumu 30.3. apakšpunktā minēto atbalstāmo darbību īstenošanai – materiālu un līdzīgu produktu izmaksas, ieskaitot piegādes izmaksas, jauna produkta vai tehnoloģijas izstrādei;

31.4. šo noteikumu 30.4. apakšpunktā minēto atbalstāmo darbību īstenošanai – ārējo pakalpojumu izmaksas jaunā produkta vai tehnoloģijas testēšanai un sertificēšanai;

31.5. šo noteikumu 30.5. apakšpunktā minēto atbalstāmo darbību īstenošanai:

31.5.1. intelektuālā īpašuma tiesību nostiprināšanas pakalpojumu izmaksas, nodevu izmaksas, kas saistītas ar intelektuālā īpašuma nostiprināšanas pakalpojumiem;

31.5.2. tulkošanas pakalpojumu izmaksas, kas saistītas ar intelektuālā īpašuma nostiprināšanas pakalpojumiem.

31.6. šo noteikumu 30.6. apakšpunktā minēto atbalstāmo darbību īstenošanai:

31.6.1. semināru, konferenču un informatīvo pasākumu organizēšanas izmaksas;

31.6.2. informatīvās plāksnes un informatīvā stenda izgatavošanas izmaksas;

31.6.3. tīmekļa vietnes izveides vai esošās tīmekļa vietnes papildināšanas izmaksas;

31.6.4. citas piegāžu un pakalpojumu līgumu izmaksas, kas nepieciešamas projekta informācijas un komunikācijas pasākumu organizēšanai un nodrošināšanai, tajā skaitā, mārketinga materiāli, tulkošana, preses relīzes, foto, video, audiovizuālie materiāli.

31.7. šo noteikumu 30.7. apakšpunktā minēto atbalstāmo darbību īstenošanai:

31.7.1. projektā iesaistītā projekta partnera personāla atlīdzības izmaksas, ja attiecīgās izmaksas ir tieši saistītas ar jauna produkta vai tehnoloģijas izstrādi;

31.7.2. netiešās attiecināmās izmaksas, kas radušās tieši projekta rezultātā, saskaņā ar vienoto izmaksu likmi ir 15 % apmērā no šo noteikumu 31.7.1. apakšpunktā minētajām projekta partnera personāla atlīdzības izmaksām.

31.7.3. komandējumu izmaksas atbilstoši attiecīgajos normatīvajos aktos noteiktajām izdevumu normām (dienas nauda, ceļa izdevumi, naktsmītnes izdevumi), kas tiešā veidā saistītas ar jauna produkta vai tehnoloģijas izstrādi;

31.7.4. neatkarīga un sertificēta auditora atzinuma izmaksas par projekta partnera izdevumiem, kurā norādīts, ka projekta partnera pieprasītās attiecināmās izmaksas ir veiktas saskaņā ar projekta partnera valstī spēkā esošo normatīvo aktu prasībām grāmatvedības jomā un noteiktajiem izmaksu attiecināmības nosacījumiem.

32. Pievienotās vērtības nodoklis šo noteikumu 31. punktā norādītajām izmaksām ir attiecināms, ja pievienotās vērtības nodokli nevar atgūt atbilstoši normatīvajiem aktiem nodokļu politikas jomā.

33. Atbalsts vienam projektam ir no 10 000 *euro* līdz 130 000 *euro*.

34. Atbalsts šo noteikumu 31.7. apakšpunktā minētajām attiecināmajām izmaksām nedrīkst pārsniegt 50 % no kopējā projekta atbalsta apjoma.

**V. Atklāta konkursa un neliela apjoma grantu shēmu projektu īstenošanas nosacījumi**

35. Atklāta konkursa un neliela apjoma grantu shēmas ietvaros projekta īstenošanu var uzsākt pēc lēmuma pieņemšanas par projekta iesnieguma apstiprināšanu vai atzinuma par lēmumā noteikto nosacījumu izpildi, ja iepriekš pieņemts lēmums par projekta iesnieguma apstiprināšanu ar nosacījumu.

36. Atklāta konkursa un neliela apjoma grantu shēmas projekti tiek īstenoti divu gadu laikā no projekta līguma spēkā stāšanās dienas. Atsevišķos gadījumos un izvērtējot radušos projekta īstenošanas apstākļus, programmas apsaimniekotājs var piekrist projekta īstenošanas termiņa pagarinājumam, taču tas nedrīkst būt ilgāks kā līdz 2024. gada 30. aprīlim.

37. Atklāta konkursa un neliela apjoma grantu shēmas līdzfinansējuma saņēmējs un projekta partneris, īstenojot projektu, veic iepirkumus atbilstoši normatīvajiem aktiem par iepirkuma procedūru un tās piemērošanas kārtību pasūtītāja finansētiem projektiem.

38. Atklāta konkursa un neliela apjoma grantu shēmas līdzfinansējuma saņēmējs var saņemt avansa maksājumu, kas nepārsniedz 25 % no piešķirtā atbalsta apjoma.

39. Atklāta konkursa līdzfinansējuma saņēmējs nodrošina, ka īpašums, tai skaitā zeme, kurā veic sākotnējos materiālos ieguldījumus, ir līdzfinansējuma saņēmēja īpašumā, ir noslēgts nekustamā īpašuma pirkuma līgums ar nogaidu tiesību vai līdzfinansējuma saņēmējam uz to ir zemesgrāmatā reģistrētas ilgtermiņa nomas tiesības projekta īstenošanas laikā un vismaz vēl piecus gadus pēc noslēguma pārskata apstiprināšanas. Ja līdzfinansējuma saņēmējs tiesības uz projekta īstenošanai nepieciešamo nekustamo īpašumu ir apliecinājis ar nekustamā īpašuma pirkuma līgumu ar nogaidu tiesībām, pirms līguma par projekta īstenošanu noslēgšanas ar programmas apsaimniekotāju minētais līgums ir jāreģistrē zemesgrāmatā.

40. Atklāta konkursa līdzfinansējuma saņēmējs nodrošina, ka projekta īstenošanas laikā tiks radīta vismaz viena jauna pilnas slodzes darba vieta, kas tieši saistīta ar projekta īstenošanu, nesamazinot esošo darba vietu skaitu. Izveidotās pilnas slodzes darba vietas tiks saglabātas piecus gadus pēc noslēguma pārskata apstiprināšanas.

41. Atklāta konkursa līdzfinansējuma saņēmējs piecus gadus pēc noslēguma pārskata apstiprināšanas reizi gadā programmas apsaimniekotāja projekta līgumā noteiktajā termiņā un formā iesniedz informāciju par projekta ietvaros plānoto rādītāju faktisko izpildi, t.sk., arī par ilgtermiņa sadarbību ar projekta partneri (ja attiecināms).

42. Atklāta konkursa projekta īstenošanas laikā līdzfinansējuma saņēmējs ievieš vismaz vienu tehnoloģiju ar samazinātu ietekmi uz vidi vai IKT, kasnodrošina digitalizāciju ražošanas procesā, unkuras pielietojot, tiek ieviests ražošanā jauns produkts.

43. Lai noslēgtu projekta līgumu, atklāta konkursa projekta iesniedzējs 20 darbdienu laikā pēc programmas apsaimniekotāja lēmuma par projekta iesnieguma apstiprināšanu vai atzinuma par lēmumā ietverto nosacījumu izpildi saņemšanas, iesniedz programmas apsaimniekotājam vienu vai vairākus šādus dokumentus:

43.1. līgumu, kas noslēgts ar Eiropas Savienībā reģistrētu kredītiestādi, par atklāta konkursa projekta īstenošanai nepieciešamā aizdevuma piešķiršanu vismaz 70 % apmērā no atklāta konkursa projekta kopējām izmaksām;

43.2. projekta iesniedzēja valdes lēmumu vai apliecinājumu par atklāta konkursa projekta īstenošanai nepieciešamā finansējuma nodrošināšanu no pašu līdzekļiem ar nosacījumu, ka projekta iesniedzēja pašu kapitāls veido vismaz 75 % no atklāta konkursa projekta kopējo izmaksu summas.

43.3. līgumu, kas noslēgts ar saistīto personu par projekta īstenošanai nepieciešamā finansējuma nodrošināšanu, ja saistītās personas pēdējā noslēgtajā gada pārskatā norādītais pašu kapitāls veido vismaz 100 % no projekta kopējām izmaksām.

44. Pirms lēmuma par projekta iesnieguma apstiprināšanas vai lēmuma par nosacījumu izpildi programmas apsaimniekotājam ir tiesības veikt pārbaudes projekta īstenošanas vietā, lai pārliecinātos par faktiskajiem apstākļiem atklāta konkursa projekta ieviešanai, t.sk., vai aktivitātes nav uzsāktas, vai izmaksas nav veiktas pirms programmas apsaimniekotāja lēmuma pieņemšanas.

45. Neliela apjoma grantu shēmas projekta īstenošanas laikā līdzfinansējuma saņēmējs izstrādā vismaz viena jauna produkta vai tehnoloģijas prototipu un prototips nav paredzēts komerciālām vajadzībām. Ja eksperimentālās izstrādes rezultātu vēlāk izmanto komerciālos nolūkos, no attiecināmajām izmaksām atskaita visus gūtos ienākumus no eksperimentālās izstrādes rezultāta, tai skaitā modeļu un paraugu, komerciālas izmantošanas.

46. Intelektuālā īpašuma tiesības uz neliela apjoma grantu shēmas projektā izstrādāto produktu vai tehnoloģiju pieder līdzfinansējuma saņēmējam.

47. Atklāta konkursa un neliela apjoma grantu shēmu projekta ietvaros neattiecināmas ir šādas izmaksu pozīcijas:

47.1. projekta sagatavošanas izmaksas;

47.2. aizdevuma pamatsummas un procentu maksājumu vai citu saistību segšanas izmaksas;

47.3. debeta procentu maksājumi par finanšu darījumiem;

47.4. valūtas maiņas komisijas maksas un valūtas kursu svārstību radītie zaudējumi;

47.5. sākotnējo ieguldījumu izmaksas, ja piegādātājs ir reģistrēts valstīs, kas minētas normatīvajos aktos par zemu nodokļu vai beznodokļu valstīm vai teritorijām;

47.6. naudas sodi, līgumsodi, nokavējuma procenti un tiesvedības izdevumi;

47.7. zemes un nekustamā īpašuma iegādes izmaksas;

47.8. transportlīdzekļu iegādes izmaksas;

47.9. izmaksas, kas jau tiek finansētas no citiem finanšu avotiem;

47.10. atgūstamais pievienotās vērtības nodoklis;

47.11. pārmērīgi vai nepamatoti izdevumi;

47.12. būvprojektu izstrādes un būvniecības izmaksas;

47.13. iekārtu uzturēšanas izmaksas;

47.14. lietotu iekārtu iegādes izmaksas;

47.15. mobilo vai pārvietojamo iekārtu iegādes izmaksas;

47.16. citas projekta iesniegumā norādītās izmaksas, kas nav norādītas kā attiecināmās izmaksas šo noteikumu III un IV nodaļās, un izmaksas, kas radušās sadārdzinājuma dēļ, kā arī nav samērīgas un atbilstošas tirgus cenām.

48. Par jaunu produktu vai tehnoloģiju neuzskata:

48.1. kādas ražošanas procesa daļas izmantošanas pārtraukšanu;

48.2. kapitāla aizvietošanu vai ekstensīvu palielināšanu (izmantotajiem moduļiem identisku moduļu iegāde, nebūtiski paplašinājumi, iekārtu un programmatūras atjauninājumi). Jaunām iekārtām vai paplašinājumiem jābūt ar būtiskiem specifikācijas uzlabojumiem;

48.3. komponentu cenu maiņas dēļ radušās izmaiņas (produkta cenas vai ražošanas procesa produktivitātes izmaiņas nav produktu inovācija, piemēram, datoru ražošanā, samazinoties mikroshēmas cenai, tā paša datora modeļa pārdošanas cenu samazinājums);

48.4. produktu pielāgojumus konkrētām vajadzībām (piemēram, pēc pasūtījuma izstrādāts risinājums konkrētam klientam);

48.5. ikdienas, sezonas un cikliskas izmaiņas un uzlabojumus (piemēram, apģērbu ražošanā jaunas sezonas kolekcija nav uzskatāma par jaunu produktu;

48.6. dizaina izmaiņas (tai skaitā garša un smarža), kas nemaina funkcijas, lietojumu vai tehniskās īpašības;

48.7. citu ražotāju preču vai procesu tālākpārdošanu;

48.8. uzlabojumus mārketinga nolūkā (tai skaitā estētiskas izmaiņas);

48.9. organizatorisko procesu uzlabošanu komersanta darbībā.

48.10. programmatūras jomā:

48.10.1. uzņēmējdarbībā izmantojamas programmatūras un informācijas sistēmas izstrādi, izmantojot zināmas metodes un esošus programmatūras rīkus;

48.10.2. tīmekļvietņu vai programmatūras izveidi, izmantojot esošus rīkus;

48.10.3. šifrēšanu, drošības pārbaužu un datu integritātes testēšanas standartmetožu izmantošanu;

48.10.4. lietojumprogrammu papildināšanu ar jaunu funkcionalitāti lietotājiem, tostarp pamata datu ievadīšanas funkcionalitāti;

48.10.5. ierasto esošo sistēmu un programmu atkļūdošanu, ja vien tas netiek izdarīts pirms eksperimentālās izstrādes procesa beigām;

48.10.6. produkta pielāgošanu konkrētam lietojumam, ja vien šā procesa laikā netiek pievienotas zināšanas, kas būtiski uzlabo pamatprogrammu.

49. Programmas apsaimniekotājam ir tiesības vienpusēji atkāpties no noslēgtā projekta līguma jebkurā no šādiem gadījumiem:

49.1. līdzfinansējuma saņēmējs nepilda projekta līgumu, tai skaitā netiek ievēroti projektā noteiktie termiņi, vai ir iestājušies citi apstākļi, kas negatīvi ietekmē vai var ietekmēt programmas vai atklāta konkursa vai neliela apjoma grantu shēmas mērķa un projektu uzraudzības rādītāju (ja attiecināms) sasniegšanu;

49.2. citos projekta līgumā paredzētajos gadījumos.

**VI. Iepriekš noteiktā projekta īstenotājs, partneri, gala labuma saņēmēji, atbalstāmās darbības, attiecināmās un neattiecināmās izmaksas**

50. Iepriekš noteiktā projekta mērķis ir atbalstīt un attīstīt uzņēmējdarbības prasmes, zināšanas un domāšanu Latvijas tehnoloģiju intensīvajos mazos un vidējos uzņēmumos. Iepriekš noteiktā projekta rādītāji un sasniedzamie rezultāti ir norādīti šo noteikumu 1. [pielikumā](https://likumi.lv/ta/id/310787#piel0).

51. Iepriekš noteiktā projekta “Tehnoloģiju biznesa centrs” iesniedzējs un īstenotājs ir Latvijas Investīciju un attīstības aģentūra.

52. Iepriekš noteiktā projekta iesniedzējs saskaņā ar iepriekš noteiktā projekta iesnieguma atlases nolikumu sagatavo projekta iesniegumu un iesniedz to programmas apsaimniekotājam.

53. Iepriekš noteiktā projekta partneri ir Latvijas Universitāte, Rīgas Tehniskā universitāte un Rīgas Stradiņa universitāte.

54. Iepriekš noteiktā projekta ietvaros ir atbalstāmas šādas darbības ar 100 % atbalsta intensitāti:

54.1. iepriekš noteiktā projekta vadība un īstenošana, tai skaitā, Tehnoloģiju biznesa centra darbības nodrošināšana, informēšana par pieejamo atbalstu, gala labuma saņēmēju atlase, to uzraudzība, atbalsta piešķiršana un uzskaitīšana gala labuma saņēmējiem, pārskatu sagatavošana, citas darbības, ko nosaka vienošanās ar programmas apsaimniekotāju.

54.2. ārējo ekspertu konsultācijas par uzņēmējdarbības un inovāciju attīstību gala labuma saņēmējiem;

54.3. apmācību un pieredzes apmaiņas pasākumu organizēšana Latvijā un ārvalstīs gala labuma saņēmējiem;

54.4. jaunu produktu vai pakalpojumu prototipu izstrādes nodrošināšana gala labuma saņēmējiem;

54.5. semināru, hakatonu, ideju darbnīcu u.c. pasākumu, kas saistīti ar iepriekš noteiktā projekta mērķa sasniegšanu, organizēšana un īstenošana;

54.6. sadarbība ar organizācijām un dalība projektos, kas veicina iepriekš noteiktā projekta mērķa sasniegšanu.

55. Iepriekš noteiktā projekta līdzfinansējuma saņēmējs šo noteikumu 54. punktā minētās atbalstāmās darbības īsteno savu funkciju ietvaros, sadarbībā ar projekta partneriem vai ārpakalpojumu veidā, kas iepirkti atbilstoši publisko iepirkumu procedūru regulējošiem normatīvajiem aktiem.

56. Attiecināmās izmaksas šo noteikumu 54. punktā minēto atbalstāmo darbību īstenošanai:

56.1. tiešās attiecināmās izmaksas:

56.1.1. iepriekš noteiktā projekta vadības un īstenošanas personāla darba izmaksas – atalgojums, kā arī citi darba ņēmēja labā veicamie obligātie maksājumi, tai skaitā darba devēja valsts sociālās apdrošināšanas obligātās iemaksas. Atlīdzības izmaksas, t.sk., piemaksas, atvaļinājuma nauda, slimības pabalsti, ir attiecināmas, ja projektā iesaistītais personāls vismaz 30 % no darba laika ieguldījis projektā un tas ir pamatots ar atbilstošiem izmaksu pamatojošiem dokumentiem;

56.1.2. iepriekš noteiktā projekta vadības un īstenošanas personāla komandējumu un darba braucienu izmaksas saskaņā ar normatīvajos aktos noteikto kārtību, kādā atlīdzināmi ar komandējumiem saistītie izdevumi;

56.1.3. iepriekš noteiktā projekta vadības un īstenošanas personāla apmācību izmaksas par darbinieku piedalīšanos mācībās, kuru mērķis ir uzlabot prasmes, kas nepieciešamas iepriekš noteiktā projekta mērķa īstenošanai;

56.1.4. telpu nomas, apsaimniekošanas un komunālo pakalpojumu izmaksas, tai skaitā, materiāltehnisko līdzekļu nomas maksa;

56.1.5. sakaru pakalpojumu izmaksas (telekomunikācijas, internets, pasta pakalpojumi);

56.1.6. transporta pakalpojumu izmaksas;

56.1.7. iepriekš noteiktā projekta kontu, kas ir noteikti vienošanās ar programmas apsaimniekotāju, apkalpošanas izmaksas;

56.1.8. datubāžu iegādes un abonēšanas izmaksas;

56.1.9. tulkošanas izmaksas;

56.1.10. iepriekš noteiktā projekta darba vietu un koprades telpu aprīkojuma izmaksas, tai skaitā, datortehnikas, programmatūras, printeru iegādes un uzturēšanas izmaksas ar nosacījumu, ka šī aprīkojuma lietderīgais kalpošanas laiks nepārsniedz iepriekš noteiktā projekta īstenošanas laiku. Gadījumā, ja tiek iegādāts aprīkojums, kura lietderīgais kalpošanas laiks pārsniedz iepriekš noteiktā projekta īstenošanas laiku, tad iepriekš noteiktā projekta ietvaros var attiecināt tikai šī aprīkojuma nolietojumu par iepriekš noteiktā projekta īstenošanas laiku;

56.1.11. ārējo ekspertīžu un pakalpojumu izmaksas;

56.1.12. jaunu produktu vai pakalpojumu prototipu izstrādes materiālu un līdzīgu produktu izmaksas, ieskaitot piegādes izmaksas;

56.1.13. informācijas un komunikācijas pasākumi:

56.1.13.1. semināru, konferenču un informatīvo pasākumu organizēšanas izmaksas;

56.1.13.2. informatīvās plāksnes un informatīvā stenda izgatavošanas izmaksas;

56.1.13.3. tīmekļa vietnes vai esošās tīmekļa vietnes, kas nepieciešama projekta obligāto informācijas un komunikācijas pasākumu nodrošināšanai, izveides un papildināšanas izmaksas;

56.1.13.4. citas piegāžu un pakalpojumu līgumu izmaksas, kas nepieciešamas projekta informācijas un komunikācijas pasākumu organizēšanai un nodrošināšanai, tajā skaitā, mārketinga materiāli, tulkošana, preses relīzes, foto, video, audiovizuālie materiāli.

56.1.14. dalības izmaksas starptautiskās organizācijās un projektu partnerībās.

56.2. netiešās attiecināmās izmaksas, kas radušās tiešā saistībā ar attiecināmajām tiešajām izmaksām un kuras ir attiecināmas uz iepriekš noteikto projektu. Iepriekš noteiktā projekta netiešās attiecināmās izmaksas nepārsniedz 15 % no šo noteikumu 56.1.1. apakšpunktā minētajām izmaksām.

56.3. Līgumos, kurus slēdz ar piegādātājiem un pakalpojuma sniedzējiem atbilstoši šo noteikumu 56.1.10., 56.1.11. un 56.1.13. apakšpunktā minētajām izmaksām, avansa maksājumus var paredzēt līdz 50 % no attiecīgā līguma summas atbilstoši iepriekš noteiktā projekta īstenotāja izstrādātajiem avansa apjoma noteikšanas kritērijiem.

57. Šo noteikumu 53. punktā norādītajiem iepriekš noteiktā projekta partneriem ir attiecināma sniegto pakalpojumu vērtība gala labuma saņēmējiem. Iepriekš noteiktā projekta partneru sniegto pakalpojumu vērtība var būt tikai radušās faktiskās izmaksas.

58. Iepriekš noteiktā projekta ietvaros nav attiecināmas šādas izmaksas:

58.1. zaudējumi, kas radušies valūtas kursa svārstību rezultātā;

58.2. izmaksas, ko sedz no citiem avotiem;

58.3. naudas sodi, sankcijas un tiesvedības izdevumi, izņemot gadījumu, ja tiesāšanās ir nepieciešama iepriekš noteiktā projekta mērķa sasniegšanai un ir ar to saistīta;

58.4. visi maksājumi un izdevumi par faktiski veiktajām piegādēm, izpildītajiem darbiem un pakalpojumiem, kas veikti ārpus iepriekš noteiktā projekta līgumā noteiktā iepriekš noteiktā projekta izdevumu attiecināmības perioda;

58.5. maksājumi par finanšu darījumiem un līdzīgas izmaksas, izņemot to kontu apkalpošanas izmaksas, kas ir noteikti vienošanās ar programmas apsaimniekotāju;

58.6. parāda procenti, aizdevumu apkalpošanas maksa un nokavējuma nauda;

58.7. atgūstamais pievienotās vērtības nodoklis;

58.8. zemes un nekustamā īpašuma iegādes izmaksas;

58.9. izmaksas, par kurām nav iesniegti izmaksas attaisnojošie dokumenti;

58.10. citas projekta iesniegumā norādītās izmaksas, kas nav norādītas kā attiecināmās izmaksas šo noteikumu 56.1. un 56.2. apakšpunktos, 57. punktā, un izmaksas, kas radušās sadārdzinājuma dēļ, kā arī nav samērīgas un atbilstošas tirgus cenām.

**VII. Iepriekš noteiktā projekta īstenošanas un programmas līdzfinansējuma saņemšanas nosacījumi**

59. Iepriekš noteiktā projekta izdevumu attiecināmības perioda sākuma datums ir diena, kad vadošā iestāde paziņo Norvēģijas Ārlietu ministrijai par pozitīvu programmas apsaimniekotāja atzinumu. Par iepriekš noteiktā projekta attiecināmības perioda sākumu programmas apsaimniekotājs divu darbdienu laikā pēc informācijas saņemšanas no vadošās iestādes informē iepriekš noteiktā projekta iesniedzēju ar elektroniskā pasta starpniecību. Iepriekš noteiktā projekta izdevumu attiecināmības perioda gala datumu nosaka iepriekš noteiktā projekta līgumā.

60. Iepriekš noteiktais projekts tiek īstenots iepriekš noteiktā projekta līgumā noteiktajā īstenošanas laikā, taču tas nedrīkst būt ilgāks kā līdz 2024. gada 30. aprīlim.

61. Iepriekš noteiktā projekta ietvaros radušās izmaksas ir attiecināmas, ja tās ir faktiski radušās iepriekš noteiktā projekta līdzfinansējuma saņēmējam un iepriekš noteiktā projekta partnerim un atbilst šādiem nosacījumiem:

61.1. tās ir radušās izmaksu attiecināmības periodā;

61.2. tās ir saistītas ar iepriekš noteiktā projekta mērķi un ir paredzētas apstiprinātā iepriekš noteiktā projekta budžetā;

61.3. tās ir samērīgas un nepieciešamas iepriekš noteiktā projekta īstenošanai, ir izlietotas vienīgi iepriekš noteiktā projekta mērķu un rezultātu sasniegšanai;

61.4. tās ir faktiski apmaksātas ne vēlāk kā 30 dienu laikā pēc iepriekš noteiktā projekta līgumā norādītā izmaksu attiecināmības perioda beigu datuma un ir iekļautas projekta pārskatos;

61.5. tās ir uzskaitītas iepriekš noteiktā projekta līdzfinansējuma saņēmēja un iepriekš noteiktā projekta partneru grāmatvedības un nodokļu uzskaites reģistros, ir identificējamas, nodalītas no pārējām izmaksām un pārbaudāmas, un tās apliecina attiecīgi attaisnojuma dokumenti.

62. Programmas apsaimniekotājam ir tiesības vienpusēji atkāpties no noslēgtās vienošanās ar iepriekš noteiktā projekta līdzfinansējuma saņēmēju jebkurā no šādiem gadījumiem:

62.1. iepriekš noteiktā projekta līdzfinansējuma saņēmējs nepilda vienošanos ar programmas apsaimniekotāju, tai skaitā netiek ievēroti projektā noteiktie termiņi, vai ir iestājušies citi apstākļi, kas negatīvi ietekmē vai var ietekmēt programmas vai iepriekš noteikta projekta mērķa sasniegšanu;

62.2. citos vienošanās paredzētajos gadījumos.

**VIII. Iepriekš noteiktā projekta sniegtie pakalpojumi gala labuma saņēmējiem un to atlase**

63. Iepriekš noteiktā projekta līdzfinansējuma saņēmējs veic gala labuma saņēmēju atlasi šo noteikumu 54.2., 54.3. un 54.4. apakšpunktā minēto darbību atbalsta sniegšanai saskaņā ar iepriekš noteiktā projekta līdzfinansējuma saņēmēja izstrādātiem iekšējiem noteikumiem, kas saskaņoti ar programmas apsaimniekotāju.

64. Gala labuma saņēmējs šo noteikumu 54.2., 54.3. un 54.4. apakšpunktā minētajām darbībām var būt:

64.1. fiziska persona, kas veic vai gatavojas uzsākt saimniecisko darbību un kas atbalsta pieteikuma iesniegšanas dienā ir sasniegusi pilngadību;

64.2. fizisko personu grupa, kuras katrs no dalībniekiem atbalsta pieteikuma iesniegšanas dienā ir sasniedzis pilngadību. Ja atbalsta saņemšanai pieteikumu iesniedz fizisko personu grupa, tās dalībnieki pilnvaro vienu fizisko personu iesniegt atbalsta pieteikumu atbalsta saņemšanai;

64.3. Latvijas Republikā reģistrēts komersants, kas atbilst sīkā (mikro), mazā vai vidējā komersanta statusam saskaņā ar Komisijas regulas Nr. 651/2014 I pielikumu.

65. Šo noteikumu 54.2., 54.3. un 54.4. apakšpunktā norādīto atbalstu var saņemt gala labuma saņēmējs, kas uz atbalsta piešķiršanas brīdi atbilst šādām prasībām:

65.1. gala labuma saņēmējam nav Valsts ieņēmumu dienesta administrēto nodokļu vai nodevu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*;

65.2. gala labuma saņēmējs ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, nav atzīts par vainīgu pārkāpumā, kas izpaužas kā vienas vai vairāku tādu personu (līdz piecām personām) nodarbināšanu, kuras nav tiesīgas uzturēties Latvijas Republikā vai nav sodīts par Krimināllikuma 280. panta otrajā daļā minētā noziedzīgā nodarījuma izdarīšanu vai tam nav piemēroti piespiedu ietekmēšanas līdzekļi par minētā noziedzīgā nodarījuma izdarīšanu;

65.3. gala labuma saņēmējam nav noteiktas Starptautisko un Latvijas Republikas nacionālo sankciju likuma 11.2 pantā noteiktās sankcijas;

65.4. gala labuma saņēmējam ar tiesas spriedumu nav pasludināts maksātnespējas process, ar tiesas spriedumu netiek īstenots tiesiskās aizsardzības process, tā saimnieciskā darbība nav izbeigta;

65.5. gala labuma saņēmējs atbilst šo noteikumu 68. punktā noteiktajām prasībām.

66. Tehnoloģiju biznesa centra pakalpojumu apjoms un sniegšanas kārtība tiek noteikta līgumā, ko gala labuma saņēmējs slēdz ar iepriekš noteiktā projekta līdzfinansējuma saņēmēju.

**IX. Ar valsts atbalsta saņemšanu saistītie nosacījumi**

67. Atbalsts Komisijas regulas Nr. 651/2014 ietvaros tiek sniegts, ja līdzfinansējuma saņēmējs:

67.1. neatbilst grūtībās nonākuša komersanta statusam saskaņā ar Komisijas regulas Nr. 651/2014 2. panta 18. punkta definīciju;

67.2. uz to neattiecas līdzekļu atgūšanas rīkojums, kas minēts Komisijas regulas Nr. 651/2014 1. panta 4. punkta a) apakšpunktā;

67.3. ir iesniegts parakstīts apliecinājums, ka tas nav veicis un neveiks Komisijas regulas Nr. 651/2014 14. panta 16. punktā norādītās darbības, kuras definētas Komisijas regulas Nr. 651/2014 2. panta 61.a. punktā.

68. Atbalsts Komisijas regulas Nr. 1407/2013 ietvaros tiek sniegts, ja:

68.1. līdzfinansējuma saņēmējam vai gala labuma saņēmējam (ja attiecināms) atbalsta apmērs kopā ar attiecīgajā fiskālajā gadā un iepriekšējos divos fiskālajos gados piešķirto *de minimis* atbalstu nepārsniedz Komisijas regulas Nr. 1407/2013 3. panta 2. punktā noteikto maksimālo *de minimis* atbalsta apmēru. *De minimis* atbalsta apmērs tiek vērtēts viena vienota uzņēmuma līmenī. Viens vienots uzņēmums ir tāds uzņēmums, kas atbilst Komisijas regulas Nr. 1407/2013 2. panta 2. punktā noteiktajam;

68.2. līdzfinansējuma saņēmējs vai gala labuma saņēmējs (ja attiecināms) darbojas saimnieciskās darbības nozarēs un veic darbības, kuras nav minētas Komisijas regulas Nr. 1407/2013 1. panta 1. punktā un šo noteikumu 2. pielikumā. Ja projekta iesniedzējs vienlaikus darbojas vienā vai vairākās Komisijas regulas Nr. 1407/2013 darbības jomās, *de minimis* atbalsta saņēmējs nodrošina šo nozaru darbību vai izmaksu nodalīšanu saskaņā ar Komisijas regulas Nr. 1407/2013 1. panta 2. punktu.

69. Līdzfinansējuma saņēmējam un gala labuma saņēmējam atbalsts tiek uzskatīts par piešķirtu no programmas apsaimniekotāja vai iepriekš noteiktā projekta īstenotāja lēmuma par pieteikuma apstiprināšanu vai atzinuma par lēmumā ietvertā nosacījuma izpildi pieņemšanas datuma, ja iepriekš pieņemts lēmums par pieteikuma apstiprināšanu ar nosacījumu.

70. Atklāta konkursa šo noteikumu 19.punktā norādītajām darbībām maksimāli pieļaujamā atbalsta intensitāte:

70.1. sīkajiem (mikro), mazajiem komersantiem – 55 % no attiecināmajām izmaksām;

70.2. vidējiem komersantiem – 45 % no attiecināmajām izmaksām.

71. Atbalsts netiek sniegts saimnieciskās darbības nozarēm un darbībām, kuras minētas Komisijas regulas Nr. 1407/2013 1. panta 1. punktā, kā arī šo noteikumu 2. pielikumā minētajām papildu nozarēm atbilstoši sniegtajām nozaru definīcijām. Ja kāda no nozarēm, kurā darbojas projekta iesniedzējs vai gala labuma saņēmējs, nav atbalstāma un projekta iesniedzējs pretendē uz projekta īstenošanu atbalstāmajā nozarē, projekta iesniedzējs vai gala labuma saņēmējs skaidri nodala atbalstāmās nozares projekta īstenošanas finanšu plūsmas no citu darbības nozaru finanšu plūsmām projekta īstenošanas laikā un piecus gadus pēc projekta īstenošanas (ja attiecināms).

72. Ja līdzfinansējuma saņēmējs vai gala labuma saņēmējs ir pārkāpis Komisijas regulas Nr. 1407/2013 vai Komisijas regulas Nr. 651/2014 prasības, līdzfinansējuma saņēmējam vai gala labuma saņēmējam ir pienākums atmaksāt programmas apsaimniekotājam vai iepriekš noteiktā projekta īstenotājam visu atbilstoši projekta līgumam saņemto valsts atbalstu kopā ar procentiem, ko publicē Eiropas Komisija saskaņā ar Komisijas 2004. gada 21. aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Komisijas regula Nr. 794/2004), 10. pantu, tiem pieskaitot 100 bāzes punktus, no dienas, kad valsts atbalsts tika izmaksāts komersantam līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi.

73. Datus par atbalsta piešķiršanu uzglabā:

73.1. saskaņā ar Komisijas regulu Nr. 651/2014, atbilstoši šīs regulas 12. panta 1. punktā noteiktajam;

73.2. saskaņā ar Komisijas regulu Nr. 1407/2013, atbilstoši šīs regulas 6. panta 4. punktā noteiktajam.

**X. Komercdarbības atbalsta saņemšanas nosacījumi, ja komercdarbības atbalsts tiek piešķirts saskaņā ar Komisijas regulu Nr. 1407/2013**

74. Atbalsts šo noteikumu 19.3, 19.4, 19.5, 19.6. apakšpunktā un 30. punktā minētajām darbībām tiek sniegts saskaņā ar Komisijas regulu Nr. 1407/2013 un noteikumiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem.

75. Iepriekš noteiktā projekta īstenotājs šo noteiktumu 54.2., 54.3. un 54.4. apakšpunktā atbalstāmo darbību ietvaros sniegto atbalstu gala labuma guvējiem piešķir kā *de minimis* atbalstu saskaņā ar Komisijas regulu Nr. 1407/2013.

76. Maksimālā atbalsta intensitāte, ja komercdarbības atbalsts tiek piešķirts saskaņā ar Komisijas regulu Nr. 1407/2013, šo noteikumu 31. un 32. punktā norādītajām izmaksām ir 70 %.

77. Komersants, ievērojot Komisijas regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) 5. panta 1. un 2. punktu, *de minimis* atbalstu drīkst kumulēt ar citu *de minimis* atbalstu līdz Komisijas regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) 3. panta 2. punktā noteiktajam attiecīgajam robežlielumam, kā arī drīkst kumulēt ar citu valsts atbalstu attiecībā uz vienām un tām pašām attiecināmajām izmaksām vai citu valsts atbalstu tam pašam riska finansējuma pasākumam, ja šīs kumulācijas rezultātā netiek pārsniegta attiecīgā maksimālā atbalsta intensitāte vai atbalsta summa, kāda noteikta valsts atbalsta programmā vai Eiropas Komisijas lēmumā.

78. Programmas apsaimniekotājs un iepriekš noteiktā projekta līdzfinansējuma saņēmējs *de minimis* uzskaiti līdzfinansējuma saņēmējam un gala labuma saņēmējam veic saskaņā ar normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem.

**XI. Komercdarbības atbalsta saņemšanas nosacījumi, ja komercdarbības atbalsts tiek piešķirts saskaņā ar Komisijas regulu Nr. 651/2014**

79. Atbalstu komersantiem šo noteikumu 19.1. un 19.2. apakšpunktos minētajām darbībām sniedz saskaņā ar Komisijas regulas Nr. 651/2014 14. pantu, šo noteikumu 30.1. apakšpunktā minētajai darbībai – saskaņā ar Komisijas regulas Nr. 651/2014 25. pantu, bet šo noteikumu 30.4. un 30.5. apakšpunktā minētajām darbībām – saskaņā ar Komisijas regulas Nr. 651/2014 28. pantu.

80. Maksimālā reģionālā finansējuma atbalsta intensitāte šo noteikumu 19.1. un 19.2. apakšpunktos minētajai darbībai sīkajiem (mikro) un mazajiem komersantiem ir 55 %, bet vidējiem komersantiem – 45 %.

81. Maksimālā atbalsta intensitāte atbilstoši Komisijas regulas Nr. 651/2014 25. panta 5. punkta c) apakšpunktam un 6. punkta a) apakšpunktam šo noteikumu 30.1. apakšpunktā minētajai darbībai sīkajiem (mikro) un mazajiem komersantiem ir 45 %, bet vidējiem komersantiem – 35 %.

82. Maksimālā atbalsta intensitāte atbilstoši Komisijas regulas Nr. 651/2014 28. panta 2. punkta c) apakšpunktam šo noteikumu 30.4. apakšpunktā minētajai darbībai sīkajiem (mikro), mazajiem un vidējiem komersantiem ir 50 %.

83. Maksimālā atbalsta intensitāte atbilstoši Komisijas regulas Nr. 651/2014 28. panta 2. punkta a) apakšpunktam šo noteikumu 30.5. apakšpunktā minētajai darbībai sīkajiem (mikro), mazajiem un vidējiem komersantiem ir 50 %.

84. Šo noteikumu 19.1. un 19.2. apakšpunktā minētajām attiecināmajām izmaksām līdzfinansējuma saņēmējs nodrošina vismaz 25 % līdzfinansējumu no saviem resursiem vai ārējā finansējuma, kas nav publiskie resursi un nav saistīts ar jebkādu komercdarbības atbalstu saskaņā ar Komisijas regulas Nr. 651/2014 14. panta 14. punktu.

85. Atbalstu, kas tiek sniegts saskaņā ar Komisijas regulu Nr. 651/2014 un kura attiecināmās izmaksas nav nosakāmas, un kuram saskaņā ar Komisijas regulas Nr. 651/2014 21., 22. un 23. pantu piešķirts atbrīvojums, var apvienot ar citu valsts atbalstu, kura attiecināmās izmaksas ir nosakāmas. Atbalstu, kura attiecināmās izmaksas nav nosakāmas, var apvienot ar citu valsts atbalstu, kura attiecināmās izmaksas nav nosakāmas, nepārsniedzot attiecīgo augstāko kopējā finansējuma robežvērtību, kas noteikta Komisijas regulā Nr. 651/2014 vai citā valsts atbalsta programmā, vai individuālā atbalsta programmā.

86. Atbalstu, kas sniegts citā atbalsta programmā vai individuālajā projektā, vienām un tām pašām attiecināmajām izmaksām var apvienot, nepārsniedzot maksimāli pieļaujamo atbalsta intensitāti, kas noteikta šo noteikumu [80.](http://m.likumi.lv/ta/id/286262#p90), [81.,](http://m.likumi.lv/ta/id/286262#p91) [82. un 83. punktā](http://m.likumi.lv/ta/id/286262#p92). Visas attiecināmās izmaksas, kas pārsniedz Komisijas noteikto maksimāli pieļaujamo intensitāti, atbalsta saņēmējs sedz no līdzekļiem, kas nav saistīti ar jebkādu valsts atbalstu, tai skaitā *de minimis* atbalstu.

87. Atbalstu piešķir, ja ir izpildītas Komisijas regulas Nr. 651/2014 6. pantā noteiktās stimulējošās ietekmes prasības, tas ir, nav uzsākti darbi pirms projekta iesnieguma iesniegšanas programmas apsaimniekotājam atbilstoši Komisijas regulas Nr. 651/2014 2. panta 23. punktam.

88. Lēmumu par atbalsta piešķiršanu šo noteikumu ietvaros var pieņemt saskaņā ar Komisijas regulas Nr. 651/2014 58. panta 4. punktu un 59. pantu.

89. Programmas apsaimniekotājs nodrošina informācijas publicēšanas un pieejamības nosacījumu izpildi atbilstoši Komisijas regulas Nr. 651/2014 9. panta 1. un 4. punktā noteiktajam.

Ministru prezidents A. K. Kariņš

Ekonomikas ministrs J. Vitenbergs

Iesniedzējs

Ekonomikas ministrs J. Vitenbergs